Vestre Fjordpark | VisitNordjylland
Vestre Fjordpark, tidligere Friluftsbadet, åbnede igen i 2017 og er nu forvandlet til et 165.000 m2 stort sommerparadis og samlingssted, som byder på noget for alle, der er glade for natur og vandsport.
Vestre Fjordpark ligger tæt på Aalborgs pulserende bymidte. Der kan være mulighed for både at svømme, sejle i kano og kajak, windsurfe, vinterbade eller bare nyde solen og den skønne natur ved fjorden.
Friluftsbadet har i 70 år været et skønt åndehul for alle aldre i Aalborg. Især på gode sommerdage har det været et af de mest attraktive steder at nyde varmen. I 2018 venter intet mindre end et sommer-paradis. Der er spændende lege-arealer for børn i alle aldre på toppen af forskellige bygninger i området og topmoderne faciliteter overalt.
Kilen er karakteriseret ved åbne græsarealer og mange aktivitetsmuligheder som f. eks. kast med frisbee, parkour, street work-out, løb på stisystemet, fod- og håndbold, streetbasket og beachvolley. Børnene kan cykle på den børnevenlige cykelbane eller løbe på asfaltbulerne. Det rolige område, Fladen, består af en stor græsplæne med bålplads, som også er velegnet til større arrangementer.
Der er overdækkede borde/bænke i ankomstområdet og flere fritstående borde/bænke i hele området. Du kan også prøve tarzanbanen eller nyde udsigten fra det 15 m høje skulpturelle tårn, skabt af kunstneren Thomas FOS Poulsen.
Vestre Fjordpark er åben hele døgnet og der er gratis adgang.
Læs mere om Vestre Fjordpark...
+45 9931 2000
Springeren - Maritimt Oplevelsescenter åbner op for en verden fuld af maritime effekter og oplevelser for hele familien. Med et område på over 15.000 kvm. er der masser af plads til at boltre sig på. ...